Author: Bobi
Last saved by: Goran Stojic

POVEĆAN BROJ TURISTA U NIŠU

Broj noćenja veći za četvrtinu nego lane

* U oktobru Niš posetilo oko 11.500 turista, što je povećanje od oko devet i po odsto u odnosu na isti period lane
* Turisti se duže zadržavaju u Nišu nego prošle godine, te je ostvareno 23, 6 odsto više noćenja nego u istom periodu prošle godine 
 
 U oktobru je Niš posetilo 11.427 turista, prema najnovijim podacima Republičkog zavoda za statistiku, čime je nastavljen trend povećanja broja turističkih poseta „Konstantinovom gradu“.
 Naime, to je za 9,4 odsto više turista nego u istom periodu prošle godine. Pri tome, podaci pokazuju da se turisti duže zadržavaju u gradu, te je broj ostvarenih noćenja za gotovo četvrtinu, odnosno 23,6 odsto veći nego u oktobru 2017. godine.
 Povećani broj poseta približno isto su ostvarili i domaći i strani turisti. Naime, gostiju Niša iz drugih srpskih gradova bilo je za 9,3 odsto više nego pre godinu dana, a stranih, mahom iz okolnih zemalja, za 9,7 odsto više.
 Konkretni podaci govore da je u Nišu u oktobru boravilo 5.740 domaćih turista i 4.701 stranac. 
                                              O.M.
(Projekat „Nišlije se uključuju u odlučivanje“ sufinansiran iz budžeta grada Niša)